### 2.      Beslutning om regnskab 2016  Teknik- og Miljøudvalget

**Åbent**

Sagsnr.: 326-2017-1057        J.nr.: 00.32.10           Dokumentnr.:
326-2017-62904

**Sagstype**

Beslutning.

**Resume og sagens baggrund**

Økonomistaben fremlægger regnskab 2016 for Teknik- og
Miljøudvalgets område med bemærkninger. Det samlede regnskab samt indstilling
om overførsler fra 2016 til 2017 behandles i Økonomiudvalget og
Kommunalbestyrelsen i særskilte sager.

**Indstillinger**

Direktøren indstiller, at regnskabet afgives til revisionen.

**Behandling**

Teknik- og Miljøudvalget.

**Sagsfremstilling**

På udvalgets område viser regnskab 2016 et mindreforbrug på
2,0 mio. kr. i forhold til oprindeligt vedtaget
budget og et merforbrug på 0,97 mio. kr. i
forhold til korrigeret budget.

De største afgivelser mellem korrigeret budget og forbrug er
følgende:

*Vej, Ejendom og Affald excl. brugerfinansierede områder:*

På veje og grønne områder er der et merforbrug på 2,1 mio.
kr., som blandt andet skyldes videreførelse af merforbrug fra 2015,
ekstraordinære udgifter vedrørende pleje af grønne arealer, brøndtømning,
vejafmærkninger og rådgiverhonorar.

På vintertjenesten er der et mindreforbrug på 2,97 mio. kr.

På entreprenørservice er der et merforbrug på 2,98 mio. kr.,
som skyldes ekstraordinære udgifter og investeringer i det første år efter
konkurrenceudsættelsen.

*Plan, Byg og Miljø:*

På natur- og miljøområdet er der et mindreforbrug på 3,8
mio. kr., som er opsparede midler til arbejdet med indsatsplaner og arbejde med
vandløb og naturpleje. Arbejdet  intensiveres i 2017 og årene frem.

På færgedriften er der et merforbrug på 1,5 mio. kr.,
hvilket hovedsageligt skyldes øgede udgifter til bemanding samt øgede
dokningsudgifter til Nekseløfærgen.

*Vej, Ejendom og Affald, brugerfinansieret:*

På renovationsordningen er der et merforbrug på 4,1 mio. kr.
og på skadedyrsbekæmpelse et merforbrug på 1,0 mio. kr.

De samlede udgifter har i 2016 udgjort 59,6 mio. kr. og de
samlede indtægter 52,5 mio. kr.

Mellemværendet med renovationsordningen udgjorde primo 2016
-23,9 mio. kr. og ultimo 2016 -17,9 mio. kr. (renovationsordningen til gode).

Regnskabet viser, at der er foretaget en større afvikling af
mellemværendet i 2016.

Mellemværendet med skadedyrsbekæmpelse udgjorde primo 2016
0,2 mio. kr. og ultimo 2016 1,2 mio. kr. (kommunen til gode).

**Økonomiske konsekvenser**

På udvalgets område viser regnskab 2016 et mindreforbrug 2,0
mio. kr. i forhold til oprindeligt vedtaget budget og 0,97 mio. kr. i forhold
til korrigeret budget.

**Bilag**

|  |  |
| --- | --- |
| Regnskabsbemærkninger 2016, Teknik- og Miljøudvalget | 326-2017-17714 |